Ledigheid | Herriemerrie
Ek verneem dat aanstoot nog steeds die warmste mode bykomstigheid is. Dalk is aanstoot net die nuwe swart. Dit lyk soms vir my asof daar ‘n kompetisie is om te kyk wie kan die meeste aanstoot neem. Velkleur, taal, geloof – enige iets solank daaroor ‘n bohaai opgeskop word.
Deesdae kom ek maar selde by die TV uit. Daar is bittermin wat ek wil kyk en dit wat ek wil kyk, het ek al gekyk. Daar is natuurlik die uitsondering van ‘n skerp advertensie hier en daar. Jy weet sommer jy moet dit geniet terwyl dit hou. Dit sal wel op iemand se tone trap en van die lug gehaal word. Ek grinnik juis nou die dag by myself oor die nuwe Nissan Tough advertensie. Heeltemal geskooi op mans natuurlik en ek het juis gewonder hoe lank gaan dit wees voor een of ander poppie kla dat dit haar uitsluit. Wag netnou gee ek iemand idees. (Hoe kan ek aanstoot neem met die ENB radio advertensies, irriteer die wit waks uit my uit.)
Belaglik soos dit is, word ek nog steeds soms vir ‘n 6 geslaan. Soos met die nuwe Axe advertensie wat nie meer vertoon kan word nie. ‘n Vaal mannetjie spuit ‘n halwe blikkie op homself uit en dan val daar vroue uit die hemel uit om hom te besnuif. Hulle kleredrag het my aanvanklik laat dink dat dit Diana (godin van jag) en gespuis is, maar dit blyk toe dat selfs engele vir die nuwe Axe val.
Nou het daar een suurknol gaan kla daaroor en hy het wragtig sy sin gekry. Volgens die ASA direktoraat: “Die probleem is nie as sulks dat engele in die advertensie gebruik is nie, maar eerder dat die engele hul hemelse status opgee vir sterflike drange. Dit is iets wat Christene aanstoot kan gee op dieselfde wyse waarop dit die klaer aanstoot gegee het.”
Ironies genoeg sal dit nie die eerste keer wees dat hemelwesens op mense verlief raak nie. In Genesis 6 – net voor die sondevloed – word daar juis vertel van engele wat op die mense se dogters verlief geraak het en die hemel verlaat het om by hulle te wees.
Ek wonder nogal of ASA regoptree om gehoor te gee aan een mens se klagte. Erger nog, om die een persoon se klagte verteenwoordigend te maak vir ‘n hele groep. Ek meen, as die groep regtig aanstoot geneem het, het die klagtes soos die Amazone rivier ingestroom.
ASA gee aan individue onregverdige mag en onthou dat mag ‘n baie gevaarlike dwelm is. Ek het ‘n vermoede dat dit ‘n handvol mense is wat kla oor die advertensies wat die lug haal. Hulle sit seker heeldag voor die televisie, reg om hulle misnoë te lig oor enige iets wat nie aan hulle standaarde voldoen nie. Al moet hulle natuurlik hulle standaarde aanpas om dit te doen. Onttrekte advertensies is seker die vere in hulle hoed.
Doen mense dit uit eensaamheid of ledigheid? Ek dink in elk geval as hulle werk vir hulle hande het, kan hulle ander dalk ‘n plek in die son gun wat hulle waarskynlik minder eensaam sal maak.
Hoe voel julle? Het die AXE advertensie julle aanstoot gegee? Watter advertensie haal julle nerwe af of watter advertensie geniet julle? Hoeveel klagtes moet ASA ontvang om ‘n aanvaarbare minimum te wees?
Breinvasbrand: Watter vroueproduk het die AXE reeks in 1983 geinspireer?
Breinlosbrand: Sonlig was reg met 1 Desember.
« Lunch Week 41 / 11 Lunch Week 41 / 11 »
Datum : Oktober 26, 2011
Kategorieë : Molshoop
demoerin (07:53:01) :
Daar is baie stok-innie-hol mense wat niks ander met hul tyd doen as iets soek om oor te kla nie. Ek kyk nie baie advertensies nie, maar ja, daar is sommige wat my laat glimlag, soos daai vrou wat skielik tough word omdat sy haar man se bakkie ry…dis skreeusnaaks EN slim. En dan daai een van, is dit CTFM, se visvang academy? LOL
Olga (07:57:08) :
Olga (07:59:07) :
nie eerste nie.
Olga (08:03:55) :
ek is nie op dieselfde page as julle nie. Ek ken gn van die advertensies nie. Plaas van kla mense oor die regte goed. Soos die hemelhoe skoolfonds. Die skokkende prys van brood en melk. Ai, laat ek daarmee volstaan. Anders hou ek heeldag aan.
Xena Phoenix (08:07:14) :
Ek skeur sommer my blog op!!!! Iewers het iemand besluit om die helfte van my skrywe weg te gooi.
demoerin (08:14:55) :
Ek het gewonder oor die oop gat…toe tog ek dalk is vandag se kopkrap vragie ‘n geheim 😆
Xena Phoenix (08:35:38) :
Eerder soos ‘n raaisel . . . Julle kans om speurders te speel. 😉 Maak my die wetter in as my harde werk net so verdwyn. Darem nou weer daar.
Selene Phoenix (08:34:08) :
Mense wil net kla! Ek het nie aanstoot geneem oor die advertensie nie, ek het wel gedink van die girls kon mooier gewees het 😉
Ek love daai Toyota advertensie met die vrou wat tough word as sy in haar man se bakkie klim – en die hond in die einde “Ma se honne” 😆
Nando’s was ook altyd goed!
FNB maak my al mal met hulle ads – genoeg is genoeg!!
Ek weet nie of julle kan onthou nie, maar ‘n ruk terug was daar ‘n Std Bank advertensie met ou mensies wat dans op club musiek wat ‘n jong DJ speel – iemand het gekla en die advertensie moes ook gaan.
Olga (08:39:53) :
pienkpantoffels (09:28:10) :
Ek haat Santam se advertensie met daai lelike haakneusmannetjie en die nuutste hippo. Die vrou wat so tough word is excellent en natuurlik is ek mal oor Toyota se advertensies met die pragtige hond.
Die Hyundai (spelling) Accent advertensie krap my ook, die boodskap dat die ou die werk gekry het oor sy kar … sprekend van ons land waar mense werk kry oor allerhande ander redes behalwe meriete.
Ek love die Lux advertensie met die vrou met die pienk rok, ek dink dit is goed gedoen.
Ooooo en die KKNK (ek dink) waar ‘Art comes together’ waar daai ballerina so draai en die geel poeier so onder haar rompie uitval. Ek dink dis beautiful!
Die tjoklit Axe advertensie het my meer geirriteer as die godinne een.
Ek is mal oor ‘n goeie advertensie 🙂
Sonlig (11:08:50) :
Ek hou van die monnike wat so jive en rap nadat hulle die helium gas ingeasem het en die seeperdjie wat verby die twee clams swem.
Die advertensies waar kinders vreeslik volwasse act irriteer my so bietjie – soos die Checkers advertensies. Ek het ook kinders en hulle eet beslis nie 120 soorte kaas en Karoo lam nie. Solank dit gesmelt is en daar mince en pasta onder dit is is hulle happy.
Ek laaik ook nie die Toyota hond nie. Die tande-ding is aardig. Daai klomp kaal mense wat so heen en weer wieg is ook eeeuuuuwww man!!!!
J W W (13:15:19) :
Ek verander gewoonlik die kanaal sodra advertensies opkom – irriteer die pis uit my uit…. !
Wie runnik saam?
pirate hats on EEUW uit beginsel
Tiana Lindhout on Hoort enkelkind en matigheid i…
rondomtaliedraai on Vloek met voorreg
Xena Phoenix on Vloek met voorreg
Olga on Vloek met voorreg
Van die rekord af:
Vloek met voorreg
Begroot begin met T
Toiletpapier se dae getel?
Waterlelies Junie 7, 2012
Bloubergstrand Junie 7, 2012
Agulhas Toring Junie 4, 2012
Die Maan oor Onse Vader Mei 31, 2012
Die see gaan my vang Mei 31, 2012
Yzerfontein Mei 31, 2012
Grandwest Casino Mei 31, 2012
Oë in die lug Mei 29, 2012
Die oortjies van ‘n seekoei Mei 29, 2012
Strandpret Mei 29, 2012
Perdemis Kies Maand November 2017 Oktober 2017 September 2017 Augustus 2017 Julie 2017 Mei 2017 Maart 2017 Februarie 2017 Januarie 2017 Oktober 2016 September 2016 Augustus 2016 Julie 2016 Junie 2016 Mei 2016 Maart 2016 Februarie 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 Augustus 2014 Julie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 September 2013 Augustus 2013 Julie 2013 Junie 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010 Augustus 2010 Julie 2010 Junie 2010 Mei 2010 April 2010 Maart 2010 Februarie 2010 Januarie 2010 Desember 2009 November 2009 Oktober 2009 Augustus 2009
Stalle Kies Kategorieë Advent (19) Avonture van Laviga en Lispiek (2) Doen goed (23) Feetjie sake (6) Filosofiese kots (53) Foto van die week (10) Fun and Games (393) Galbraak (74) Gaste (2) Gevleuelde woorde (21) Goedhartigheid (5) Griewe (81) Grondwet (1) Hardloop (1) Huiswerk (75) Iets interessant (13) Kennis en Inligting (61) Koerant (241) Laviga op Vrydag (164) Lekker wonder (4) Molshoop (7) Musiek (42) Nuwe Bladsy (1) Oplossing (101) Ouma Heldina (1) Politieke Bollie (8) Praatjies (316) RIV (24) Shot Left (2) So Wroeg ons (253) Soeklig fokus (27) Sondag Poging (15) spekskiet (32) Spookstories (2) Staande Applous (49) Storie Soek (69) Uncategorized (40) Voet in die mond (3) Wie het jou predikant gemaak? (5) Wie is dit? (1)